**Referat af bestyrelsesmødet onsdag den 6. august 2014 kl. 1930 hos Allan, Valdemarsgade 1 B**

Til stede var Ninna, Anita, Lars, Allan og Henrik

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Status på bagtrapperne; beslutning om maling af træværk er taget. Skal døre og vinduer på bagtrapperne males?

*Der var enighed om at døre og vinduer snarere trængte til at blive vasket end malet, hvorfor maling undlades. Maling af bagtrappernes træværk sættes i gang snarest. Der vil være mulighed for at medlemmerne inden for fire valgmuligheder bestemmer farven på deres køkkentrappedør.*

1. Vandskader på Anitas lejlighed

*Anitas vandskade er nu repareret og foreningen har modtaget regning på 5.140,63 kr. herfor. Det blev vedtaget at sende denne videre til skadevolderen, overboen. Allan sørger herfor og for at påminde overboen om at give mulighed for besigtigelse af ejerlejlighedens stand.*

1. Udestående murerarbejder

*Vi identificerede følgende småarbejder: altangulv i 1 B tredje sal t.h., åbning over Cecilies altandør, Anitas hjørne ud til altan, trappe ned til Poul Christensens kælder (gårdnedgang) og oppudsning af mur ved skralderum. Allan kontakter murer for at høre om han kan gå i gang i slutningen af denne måned.*

1. Skilte på haner til lukning af vandforsyningen med angivelse af de afsnit der lukkes for.

*Ninna vil rykke bbb for en fortegnelse.*

1. Opdatering af fortegnelse over ejere og lejere

*Lars har udfærdiget en fortegnelse over ejerne. Den er næsten færdig og vil blive afstemt med administrators.*

1. Er vedligeholdelsen af lejlighederne i nr. 1 A, tredje t.v.

*Allan minder ejer om at fastsætte et tidspunkt for besigtigelse.*

1. Arbejdsdag?

*Arbejdsdagen er fastsat til søndag den 29. september kl. 11. Vi vil koncentrere os om rengøring af trapper og reparationer af disse med spartelmasse og maling og hvad der ellers hvad det måtte forefalde.*

1. Eventuelt
2. *Allan orienterede om at der skal være hovedforhandling i sagen i denne måned.*
3. *Ninna spurgte om der skal nedfældes regler om gårdkultut i forbindelse med at der nu er opsat altaner. Hun havde været udsat for støj sent på natten i de varme sommeraftener. Et forslag til generalforsamlingens beslutning vil blive overvejet.*
4. *Næste møde er fastsat til den* ***15. september kl. 20 hos Allan****.*